เรื่องร้องเรียน (น้ำท่วม,กีดขวาง) วันที่ 2022-10-13 04:41:04 — แขวงรองเมือง เขตปทุมวัน กรุงเทพมหานคร
ไม่มีความคืบหน้าการทำงานของทางสำนักงานเขตปทุมวัน โดยเฉพาะฝ่ายโยธา คำสั่งให้รื้อถอนอาคารที่ก่อสร้างผิดกฎหมาย ไม่มีผลใช้บังคับ คนที่อยู่อาศัยในอาคารได้ใช้พื้นที่ส่วนที่ก่อสร้างต่อเติมโดยผิดกฎหมายทั้งที่มีคำสั่งให้รื้อถอนของสำนักงานเขตตามปกติ เหมือนไม่มีอะไรเกิดขึ้น จิตสำนึกของการกระทำผิดกฎหมายไม่มี ปล่อยแบบนี้เรื่อยๆคนเหล่านี้จะไม่ละอายแก่ใจ คำสั่งของสำนักงานเขตไร้ซึ่งความหมายและสภาพบังคับ อยากเห็นการดำเนินการที่เป็นรูปธรรม อีกทั้ง เรื่องนี้เขตใช้เวลาในการดำเนินการเป็นเวลาเกือบ 20 ปี แต่ไม่มีการรื้อถอนอาคาร (ความชื้นของน้ำที่ไม่ได้ระบายส่งผลกระทบจ่อโครงสร้างอาคาร คนที่ทำงานฝ่ายโยธา น่าจะรู้ถึงปัญหานี้เป็นอย่างดี) โยนเรื่องว่าอยู่ในระหว่างการดำเนินการของตำรวจ ส่วนตำรวจก็บอกว่าตนไม่มีหน้าทึ่ตามพระบัญญัติควบคุมอาคาร ทางกรุงเทพมหานครน่าจะให้ความรู้หรือแนวทางในการใช้อำนาจตามกฎหมายควบคุมอาคาร หรือไม่ก็ให้คณะกรรมการกฤษฎีกาตีความอำนาจของเจ้าพนักงานท้องถิ่นว่ามีอำนาจดำเนินการให้เสร็จสิ้นกระบวนการจนมีการรื้อถอนอาคารส่วนที่ก่อสร้างผิดกฎหมาย หรือไม่ เพราะถ้าพิจารณาจากตัวบทกฎหมาย เจ้าพนักงานท้องถิ่นมีอำนาจในการรื้อถอนเองตามพระบัญญัติวิธีปฏิบัติราชการทางปกครอง ในการใช้มาตรการทางปกครอง โดยไม่ต้องอ้างว่าต้องให้ตำรวจดำเนินการ ซึ่งในการดำเนินการของตำรวจน่าจะเป็นในส่วนของการฝ่าฝืนคำสั่ง ดูจากการดำเนินเรื่องในครั้งที่แล้ว เหมือนอำนาจของเจ้าหน้าที่ตามกฎหมายควบคุมอาคารไม่มีผลบังคับใช้ได้ตามกฎหมาย ไร้ซึ่งประสิทธิภาพ เสมือนไม่มีอำนาจอะไรเลย เอกชนเจ้าของอาคารอยากต่อเติมก่อสร้างอาคารอย่างไรก็ได้ เพราะเจ้าหน้าทีทำเป็นไม่รู้ไม่ชี้ บางครั้งเพิกเฉยปล่อยปละละเลย ให้มีการก่อสร้างตามอำเภอใจ จนเป็นปัญหาทุกวันนี้ และการก่อสร้างบริเวณที่เป็นปัญหาในเรื่องนี้ เป็นการก่อสร้างที่ปิดกั้นทางระบายน้ำด้านข้างอาคารออกสู่ท่อสาธารณะ สะท้อนให้เห็นว่าความเห็นแก่ตัวของเจ้าของอาคารไม่สนใจว่ากีดขวางทางระบายน้ำหรือไม่ แม้เรื่องนี้เป็นเพียงปัญหาเฉพาะบุคคล แต่การละเลยของเจ้าหน้าที่ทำให้การก่อสร้างอาคารใหญ่ที่มีขึ้นในปัจจุบันกีดขวางทางน้ำมากขึ้น ก่อให้เกิดปัญหาการระบายน้ำ ปัญหาน้ำท่วมก็ตามมา ถ้าเจ้าหน้าที่ยังเพิกเฉยไม่ดำเนินการอย่างจริงจัง ปัญหายังคงอยู่ เจ้าของอาคารที่ดำเนินการผิดกฎหมายก็ได้ใจว่าถึงแม้ทำผิดกฎหมายแต่ก็ไม่มีใครทำอะไรเค้าได้ เจ้าหน้าที่เองควรจะละอายใจ  อีกทั้ง สำนักงานเขตปทุมวันขึ้นชื่อเรื่องของการละเลยในเรื่องการควบคุมอาคาร มีการก่อสร้างอาคารที่ผิดกฎหมาย ฟ้องร้องเป็นคดีในศาลจำนวนมาก และเมื่อคดีเสร็จจากศาลการบังคับคดีให้เป็นไปตามคำพิพากษาก็ไม่บังเกิดผล เพราะเจ้าหน้าที่มีส่วนเกี่ยวข้องกับการอนุญาต หรือทราบเคื่องในการดำเนินการที่ผิดกฎหมายมาตั้งแต่ตน กลัวความผิดที่ตนมีส่วนเกี่ยวข้อง จึงอยากให้ทางกรุงเทพมหานครช่วยตรวจสอบการดำเนินการในเรื่องนี้ด้วย